钦定古今图书集成/明伦汇编/氏族典/第263卷 > 王景崇
## 钦定古今图书集成/明伦汇编/氏族典/第263卷 > 王景崇

按《唐书王廷凑传》，“廷凑子元逵，元逵子绍鼎，绍鼎子
景崇，字孟安，以公主嫡孙尢被宠。庞勋反，景崇遣兵
会王师平贼，进检校尚书右仆射，封赵国公。乾符五
年，进常山王。黄巢反，帝西狩，伪使赍诏至，景崇斩以
徇。因发兵驰檄诸道，合定州王处存连师西入关，问
行在，贡输相踵。每语及宗庙园陵，辄流涕。嗣节度凡”
十四年，十三迁至检校太傅。中和三年卒，赠太傅，谥
忠穆。子镕。